ঠাকুরমার ঝুলি দক্ষিণারঞ্জন মিত্র মজুমদারের মৌলিক রচনা নয়। আগেই বলেছি, এগুলো সংগৃহীত ও সংকলিত। কিন্তু মৌলিক রচনা না হলেও এর সংগ্রন্থণে সংকলক যথেষ্ট যোগ্যতার পরিচয় দিয়েছেন। খুব বিশ্বস্তও থেকেছেন। সংলাপ, ভাষারীতি, কাহিনি-বর্ণনকৌশল প্রভৃতি কাজে দক্ষিণারঞ্জন পূর্ণরূপে অবিকৃত থেকেছেন। বলা যায়, ‘ভাষাগত সংস্কার সাধন করলেও, গ্রামীণ জনগোষ্ঠীর লোকায়ত ভাষার ধরন ও রীতি দক্ষিণারঞ্জন মিত্র সতর্কতার সঙ্গে আলোচ্য গ্রন্থে রক্ষা করেছেন।’ এর বর্ণনরীতিতেও রয়েছে গতিশীল আমেজ ও তীব্রতর প্রবহমানতা। কখনো জলের তরঙ্গে, কখনো বায়ুভারে ঊর্ধ্বমুখী উন্মুক্ত আবহে, কখনোবা নির্মল প্রকৃতির ভেতরে রোমাঞ্চময় ভ্রামণিক পরিকল্পনা উপলব্ধ আখ্যানকে ভিন্নতর মাত্রায় যোজিত করেছে। উদাহরণ :